# Testi inediti friulani dei secoli XIV al XIX/III. Secolo XVI

../II. Secolo XV ../IV. Secolo XVII IncludiIntestazione 22 aprile 2023 100% Da definire
Testi inediti friulani dei secoli XIV al XIX Vincenzo Joppi 1878 CC BY-SA 3.0 GFDL Indice:Joppi - Testi inediti friulani dei secoli XIV al XIX, 1878.djvu //it.wikisource.org/w/index.php?title=Testi_inediti_friulani_dei_secoli_XIV_al_XIX/III._Secolo_XVI&oldid=- 20240515094320 //it.wikisource.org/w/index.php?title=Testi_inediti_friulani_dei_secoli_XIV_al_XIX/III._Secolo_XVI&oldid=- 20240515094320
[p. 220
III.
SECOLO XVI.
1. Lettera
d'Antonio Belloni, notajo udinese, al pittore udinese Giannantonio Cortona, nella quale è dato l'elenco dei Castelli della Patria del Friuli, perchè il Cortona se ne giovi in un suo disegno geografico di questa regione.
[Da una copia di mano del notajo Nicolò di Fontanabona, che è in un volume della Bibl. Civica d'Udine, intitolato: Castelli ecc.]
Toni Bellon Nodar a M. Zuantoni di Cortone dipentor da Udin S.
Vo mi domandas cun grande instantie, chu fazint vo un dissegn di tutte cheste Patrie di Friul iò vuegli daus in note gliu Chystielg duch hierin dentri agl timps dagl Patriarchys et non si chiatin vuedì se no ruinaz. Iò azò chu vo sal podes cumplì vus agl meterai a chi un daur l'altri par Alfabet seiont ch’iò hai chiatat in scritturis et instrumenz antichs.
In Chiargne: Agrons, Amonay, Biellhort, Chystiel des Domblans, Colle, Chystiel Nuf, Cesclans, Feltron, Fors di sore et di sott, Fratte, Guard chu si clamave Emonie là chu nassè S. Pellagi, Invilin, Impez, Lauch, Moschiart, Nonte, Noijarijs, Riutij, Socleff, Sampquell, Sudri, S. Pieri zoè Zugl, S. Laurinz, Verzegnis.
In Friul: Azzan, Blessaie, Brazan, Buie, Barbana, Buri, Chystiel Paian over Feletan, Chiarisà, Chystellut là chu è Flambri, Cernegrat, Chialminis, Cuchagne, Chiastellir, Chiassà, Cimolaijs, Flavugne, Forgiarie, Groagns, Gotenech, Grasperch, Intercisis sot Cormons et Achlu, Chystiel di Cormons sin ten poch vuei dì, Luserià un poch, rechinzat pagl Chiandiz, Mochumberg, poc da vie di Fratte et ijere Chystiel chu partignive a Ruigne, Mizze dongie Manià, Manzan, Morsan, Mosse, Marzinis, Puzugl, Prate, Prion, Ravistayn, Rutars, Siat sot Chiampegl, Savorgnan, Solunbergh, Sutperch, Sacilet, S. Sten, Sdriche, Topalich, Varian, Urusperch, Vendoij, Versola, Zuccule, Zoyose.
Des Cittaz di Friul vo saves cho chu sta Auleie et Cuncuardie: ben us arevuardi chu Udin è Cittat e Tiare di Vescovat seiont chu si viot pagl [p. 221 Privilegijs di Carlo Magno et di Otton Imperador. Et Cividat è Tiare di Studj, seiont chu appar pal Privilegi di Carlo 4 Imperator. ló havevi aggrumat d’Instrumenz antichs qualchi bielle memorie des chiosis de Patrie chun fantasie di fà un Chudisut, ma iò mi tollei iù dell'imprese, astret d'altris impaz et dubitant di piardi lu timp sì chun pijart plui chu stà a petenà chianuz di domans fine a di seris. Vuardasi vuò, chu lis vuestris lunghis fadijs intor lu dissegn senze stil, no fazij vaij la vuestre briaduze chu vul alg di metti iù pe gole; ch'iò non stimi, ch'al se ben fatt che l'hom s’affadij d'honorà la Patrie chun sos scritturis o dipinturis et lassi in chest miez la so briade di chiase murì di fan, chu nissune rason dal mont patiss che par un puchitine di glorie vane nus lassìn vignì sul nestri sangh tante ruine. Massime quant chu servint a comun, si servis nissun, che chun timp si porà ben chiatà qualchi persone, chu senze alcun so signestri farà tal uffici par sò aplasè et cum galantarie; et la Patrie, si vuedì vul iessi servide, ha ben lu mut. Stait san.
2. Due sonetti
di Nicolò Morlupino di Venzone (1528-1570).
[Dall'autogr. nella Collez. Pirona, al Museo Civico d’Udine.]
a. Al Colle di Rosazzo.
Rosazzis, lu da ben to Murlupin Chiarvuedul e vuargnach, chiargnel toschan, Poete che par cest plaidant furlan Reverentmentri ti faas un inchlin.
Da pò iò benedii lu Pandolfin Cu ti governe cun iudizi san, Fra Benedet, Fra Grior e Fra Zuan, E chel spirit zintiil dal Sivulin. Iò scunzuri lis viespis e i scussons, Tramontane, garbin, buerre e tavans, Aghe salse, secchiarie e torteons,
E prei Dioo chel tigni a se lis mans E no traii di claps iù par chesg Ronchs, Ma fazzi ridi iu quei, lis monz e i plans.
b. In laude del primo d'Agosto.
Tu soos lu ben vignuut e 'l ben chiattaat Dì benedet, dì sent, dì glorioos, Di duchg iu bogn compangns ad alte voos Dal levant al ponent desideraat. Prim dì d'avost, tu sool sees chel beaat Chu faas ch'ogni pizzochar ven goloos, Stuarz, struppiaz, redroppichs e mendoos, Etichs, tisichs e ogn'un ch'é smagagnaat. Ogn'un par te si sfuarze di chiattaa Vin d'aronch, vin di quei ch'ebi intellett, Par fati honoor duquang vuelin saltaa. Ju Todeschs van chridant doos vain ist guett Ju Sclaas ang loor si vuelin bischiantaa Daitime dobra vina e poi dis pett. Al fò fatt un difiett A no ti metti ang te sul calendari E scriviti di ros sul breviari; Lu to aniversari Ven celebraat ogn'an pardut lu mont E la to sipulture è in Tauz-i-lont Ogni marchees e cont Ti spiette cun pipponis e melons E in vilaans cun iade e chialzoons Schialdansi iu taloons Cu lis sgrippis in sù disgiambassaaz In chei soreii si cu purciei ittaaz; E quant che sou sglonfaaz Ai tossin par dauur a fozze muss Ch'al paar ch'ai sarin banchs ed avrin l'uss. In fente iu cattuss, Zuss e zuittis, alochs e barbezuaans In chel dì bevin vin fuur da vagaans: Iu cleris e i plevaans, Fraris, chialunis, vescui ed abbaaz Son in chel dì si cu fulzizz sglonfaaz. Al si vioot remondaaz In chel dì benedett dugh iu boccaij Ed han un grant daffaa iu urinaij.
Salsiz e modeaij, Pirsuz, àmis, bradoons e zavelaaz
Pur culis verzis vignin cusinaaz. Ai forin tre cugnaas In seri, Sen Martin e 'l prim d'avost, Comparis dal vin doolz e dal bon most.
3. Due altri sonetti,
probabilmente dello stesso autore.
[Dal codice stesso in cui sono i due precedenti.]
a. Accompagna un Ercole.
Lu Paladin chu trionfà dal taur E plantà i columiti a Zabiltierre, Dopo havè damassat par mar, par tierre, Vus ven a presentà lu miluz d'aur; Parzè chu si chului là sul lid maur Al dragon foropà le gran panzerre, Cussì ’l vuestri valor ch'ogn'altri attierre In Trent domà il Miscliz e 'l Minotaur. Lui chulle matarusse e cun fortezze Vuidrigà lu leon, e vo l'haves Dismesteat sì ben, ch'al vus chierezze. Signù, chul gran Baron le diestre vie Misurat a bon pas, che montares Sore iu siet planets in compagnie.
b. Libertà de'gusti.
D'amor la zuvintut e d'aur l'avar, Un merchiadant di trafichs, e d'intrichs Un avocat, e un bon villan di spichs Favelle e d'interes un usurar.
Di chiastrons e di bus zanze un bechiar. E un povar si complas di dì dai richs, Di sclopez un soldat d'archs e di pichs, Di barchis e di vinz un marinar. Di cators, di parnìs e di chiapons Dirà mo un altri chu see un ver golos E chu i plasaràn i bogn bocons. Di comediis, di giostris e di spos, Di mascheradis, fiestis e chianzons Celebrares in seri un hom gratios A tal mo chiaf e dos Di bettoles, mangions e di vreas; Non altri è chu laudà chel chu plui plas.
4. Tre sonetti
dell'abate Girolamo Sini di S. Daniele (1529-1602).
a. Sunet dal zà Sior Jaroni Sin mandat cun alguns uccillutz vijfs.
Là cul gran clap fas spalis al Ziman E 'l Tijiment tiol la sò Ledre in sen,
D'un grand amor us mande un pizzul pen Fur dal sò bosch lu spiluchit Silvan. Signor, lu vuestri trop cun giestre man E cu i voij cervirs rezis sì ben Che fra pastors furlans ognun vus ten Di cheste nestre Arcadie un altri Pan. Di vedeus ca sù no viod mai l'hore E di tante allegrezze si ten bon, Cè faran ij altris se Silvan v'honore? Vedet chu ogni uccillut cussì preson No pudint plui vedè la bielle aurore Si rallegre a vedè sì biel Titon.
b. In laude de lenghe furlane.
Al par al Mont chu cui chu scrif in rime Al sei tignut a falu par Toscan; Seij pur chui cu compogn Napolitan, Lombard o d'altre tiarre o d’altri clime,
Iò l'hai par un abùs, parcè ch'un stime Chu chel cil sool seij rich e vebi a man Dut chel di biel chu chiaat in cur human, Ni chu ad altri Parnaas mostri la cime. Iò no soi di paree che in tal Friul La frase sei mior, sint sparnizade Di Talïan, Frances e di Spagnul: Par chest l'historie ven tant amirade, Lu mont è biel, havint par cui chu vuul Tante varïetat in se siarrade.
c. Si domande di quattri mai, qual sei lu piòr.
Lu spiettà cun gran brame e mai vignij, Lu no podè durmì issint sul iet, L'amor no sei gradit tant ch'un palet, E 'l vè gran fam e no vè ze murfij. Chesch quattri mai fazin ciart l'hom murij, Qual ch’è di lor lu mal plui maladet, Dumble zintijl, ma dimal in t’un sclet Cumò vores che mi savessis dij. Dimal Signore vo che ves inzen E che pal Mont pur assai timp sees stade E che vès let l'historie dal Mont nuf. Un miluz ros vus donarai o un uuf E vus farai un biel inclin par strade E prindis spes cun un muzul biel plen. E iò 'l farai da sen, Ma dilu clar, qual chu dà plui dolor E qual dai quattri sei lu mal piòr, Che quant ch'iò 'l sai d’humor Io farai la ricette de mattane, Fazinle spes al bot d’ogni chiampane.
5. Proverbj.
[Da un ms. della metà del secolo XVI, contenente Proverbj in più lingue; Collezione Joppi.]
A poch a poch, si va un bon strop. Biat a chel chu haverà ben semenat.
Brutte in fazze e bielle in plazze. Chel chu ven di buf in baf, va di ruf in raf. Chui chu dut vul, di rabie mur. Chui chu nudris gnezze o nevot, nudris lu so dolor. Chui chu dà lu det al mat, al vul lu det cun dut lu braz. Chui chu vul pijà lu gut, al bisugne ch'al si bagni 'l cul. Chui chu faas merchiadantie, faas la scquacharie. Chui chu vul vedè un trist, gli dee la lum e 'l stiz. Colui chu mint, la so borse lu sint. D'avost ognun mangie a so cost. Fevrarut piòr di duch. Giambe cervine e pote asinine. La botte dà del vin che l'ha. Là chu va la tovaie, là va battaie. Lune di sabide, lune ladine. La prim dì d'inseri è San Pas, lu seiont San Creper, lu tiarz, San Sclop. Marz sut, Avril bagnat, Mai temperat. Minazzie non è lance. Mur d'inviarn, mur di fiar. No bisugne impazasi ni cun maz ni cun baraz. Ogni iette s'acette. Par dut Avril, no issì dal cuvil. Sossedà no vul mintì o fan o seet o sen di là a durmì o qualchi chiosse ch'al no olse dì.
Sporc e mont, faas lu cul taront. Vite d'entrade, vite stentade.
6. Versi
di Gerolamo Biancone, udinese; 1571
[Da copia del tempo, nella Collez. Caiselli, Udine.]
a. Avvertimenti cristiani.
Su noo no volijn iessi solamentri Parsore vie e christiaans di noom E su noo no volijn credi altrimentri Di chel che pur fazijn profession: Di Christ noo credarijn sinceramentri Al Vogneli veraas a al Sent Sermoon, E che plui prest lu cil mancghi e la tierre No chu la soo peraule no see verre.
Par bocchie adoncghie al nus disclare e dijs Di Zuan, di March, di Luche e di Matthioo, Ch'ogn luuch, ogni tierre, ogni paijs Vignarà a credi in tal Fij sool di Dioo: E chu mittude ogn'altre lez so ij pijs, Ubbidide sarà sole la soo, E sarà infijn un sool pastóor a poont E sool un chiap des soos pioris al mont.
Ma prime chu see chest, si vedaraan Di vuerris par dul moont stranis rumoors: Regnam quintre regnam, di maan in maan Ijnt quintre ijnt, mezzaans, grangh e menoors, Peste crudeel e dispietade faan: Di terramoz, spavenz e granch tremoors: Duquant chest maal è stà viduut fijn chì E provaat angh par noo cal é cusì.
E prime s'ha viduut tirribil vuerre Tra Signoors e Gran Mestris christïans, Lamagne, Franze, Spagne, l' Ingilterre Sote e sore, Lombarz e Taliaans. Ogni ville in dirup no ch'ogni tierre Pes garis di Strumijrs e Zambarlaans; E see l'essempli sool d'un timp in chà Lu biaat Friul par chest cemuut cal stà.
E dapò s'ha viduut mortalitaaz, Pestis e simils altris malatijs, Pettecghis, maals mazzuchs, maai disperaaz, Da faa duul fijn ei claps chu soon pes vijs, Quintre dei quaai chu la loor art soon staaz Di band i miedis e [lis] spiciarijs; In plui luuchs, in plui viers no si pò dij L'infinitat chu s'ha viduut murij.
E sì gran chiaristijis da plui bandis Al nuestri timp, ai nuestris dijs soon stadis, Cal s'ha viduut pes faans fuur di muut grandis Colaa la biade ijnt muarte pes stradis: E par vivi a mancghiaa jerbe e vivandis Chi m'arrjzi che seijn nominadis; E mil e mil foor dal settante chei Chu mancghiaar cijbs da stomeiaa purcei.
Tramoolz di tijmp in tijmp e tangh e tangh Soon staaz cal no si po rijndi boon coont, E sì dismisuraaz e cusì grangh Chei han fat spaventaa duquan lu moont, E chiasis e palaz e Tierris angh Han schiassaat, scantinaat, mandaat al foont, Ferrare e Cathar l'an settante e un Pei grangh tramoolz no restaar quasi ad un.
Dei cancilijrs di Christ in tai zornai Fijn chi duquand lu maal chu si conteen Staat e viduut e tangh dal cijl segnaai Chi mi strimìs s'a revordaa mi veen: Taal ch'al è fuarze alfijn daspò tangh maai Cal see segoond chu veen discrit lu been: Davur lu maal par ordenari appaar Lu been: nè pò duraa sijmpri un contraar.
E zà lu been cha da vignij nus mostre La tierre e 'l maar plens d'allegrezze e 'l cijl: La tierre a miez inviern nus fas la mostre D’un biel, d’un verd e d’un vistoos avrijl, E quant chu plui doves comparee in giostre La glazze e 'l freet segoond lu propri stijl: All'hore s'è viduut cecghiaa lis vijs E di floors e di frutz ij arbuj vistijs.
S'ha viduut di december sul rosaar Lis roosis in tal chiamp, flurijz iu spijz, Iu brugnui soon nassuuz sul brugnulaar E finalmentri sul fiaar iu fijs: E quant chu chest si vioot pur Christ dijs claar, Cal è segnaal cal see l'estaat da cijs, E fazijnt fuur di tijmp sì biell uffici La tierre d’allegrezze e si no indici.
Lu maar gran tijmp di Turchs tirannizzaat E di corsaars serraat sot la loor claaf, Par merachul de Sente Trinitaat Liber al dut chumò fatt è di sclaaf, E s'ha di Turchs taalmentri vindicaat Chu Turchs non alzaraan mai plui lu chiaaf, Tante Vittorie e si no cert segnaal Dal been ch'à da vignij passaat lu maal.
Chun tree pijz une stelle comparude Parecghis dijs tas lampizzaant e bielle Viers l'orient mai par denant vidude Sì ch'un soreli al paar d'ogni altre stelle Al timp chu fò la gran vittorie hibbude Pe qual ai Turchs in maar no restà velle, Significhe allegrezze e gran conteent Al la fideel Leghe in Orieent.
Quant chu dal moont lu Redentoor nassè E si vistì de nuestre debelezze, La stelle in orïent angh si vedè Chu deve al mont de soo saluut certezze: Cusì la gnove stelle a noo faas fè Di been universaal e d'allegrezze E mi denote d’Orïent l'acquijst Chul vignij dut la moont e Fè di Chrijst.
Lu timp adoncghie è chà chul sen veraas Vognèli a dovee iessi nus disciare E zamai d'ogni bande e d'ogni laas Si vioot di chest biel tjmp certe capare: Iu Princips christïans soon dutgh in paas Conzoonz in saanch e muarte ogni loor gare E sì quiet è 'l popul christïan Cal paar tornaat lu tijmp d'Ottavian.
Altri romoor no reste, altri garbuj Chu di sterpaa lu Turch in so dispiet O di reduul e Fè di Christ angh lui Dispresïant la lez dal so Maumet; Lu maar l'ha sì purgaat cal non ha pluj Speranze e la tierre angh tant ij promet E conquistaat chest chiaan si porà dij Che l'etaat d'aur sei chu no da vignij.
Allegrinsi, Signoor, za chi vidijn Lu ben dacijs e l'allegrezze a pruuf: Chestgh signai mostrin allegrezze infijn Sì chu l'aier boon tijmp quan chu no pluuf; E sperijn cert in Christ e in lui credijn Cal s'ha da vedee prest un mont da nuuf, E la chu soon chumò Turchs e Paians Cal marcghiarà lu nom di Christïans.
Povar Blancoon ad i chest pas vignuut Iò mi vioot in te mee plui bielle etaat Chi vioot o pooch o nuie havijnt viduut Tant ch'ogn'un altri chal miò tijmp see staat; Al non è chest deffiet miò pruciduut Par iessi di nature magagnaat De vijste, ma par mees mincghionarijs Fattis da zovijn in plui muuz e vijs.
Anzi da boon e da veer christïan Savijnt di iessi staat gran fallidoor E ch'hai di tijmp in tijmp di maan in maan Disubidijt e lez dal miò Fattoor E ch'in pijt di laudaal sere e domaan Iò soi staat dal so Noon blastemadoor I confessi plui prest ch'ogni maal ch'hai D'altri no see causaat chu dai miee fai.
Parcè chul just Misser Dominidioo Vidijnt chi no temijn pooch lu so Noon, Par demostraa justitie quintre noo Spes al nus mande qualchi afflition, E dut proceet de gran clementie soo E de soo viers di noo dilettïon, Ch'al ij plaas in chest moond chu noo patijn La pene ch'in chel altri i meretijn.
E i soon alghuns chu vivin in chest moont Vinturaaz d'ogni chiose e tas contenz, Dut iur và been, duquand iur coor seiont, Di roobe e di fiijs rijchs, saans e potenz E tamen al si vioot che i faas pooch coont Dal Noon di Dioo, di Christ e dei siee Senz. Cè si vul dij? chu Dioo see partiaal? Chu dà dal maal al boon, dal been al maal?
No no, noo no volijn chest favellaa, Chu la cause dal dut sool di chì veen: Qualchi pooc been custoor han puduut faa, E Christ, chu d'infinijt mierit è pleen, In cent mil doplis sì iur vul paiaa In cheste vite chel loor pooch di been, E si reserve pò di faa judici E soo tornade al moond d'ogni loor vici.
E par tant provand iò mo chest, mo chel Contrari in te mee vite, mens di cè, Dei siee comandamenz sì ch'a ribel Ogni pene, ogni maal stà been in mè, E lu ringraci d'ogni so flagel, Chi hai vere speranze e vere fè Chu si di chà la vite al mi tormente A la farà di là tan plui contente.
Tant chi sai, sì chi debi e plui chi pues Iò rengracii Signoor la too clementie La quaal mi dà qualchi castijgh ben spes E mi dà similmentri pacientie. Fruntumàmi, Signoor, la chiarn e i vues E fayt al moond dei miee pecchiaaz sententie, Pur ch'in chel ultijm dì par gratie vuestre Voo mi clamaas chui bogn de bandie diestre.
Sal no baste chi pierdi lu vedee, Sal no baste, Signoor, chi resti uarp, Marturizaami a boon vuestri plasee In dutte la persone, in dut lu quarp, Chu dut lu straz, chi voo farees de mee Vite mi sarà doolz angh cal see garp Ed accettarai sijmpri par segnaal Dal vuestri grand Amoor ogni miò maal.
b. Sonetto.
Al mirabil Marach lu Blancon.
Signoor chi sees plui prest prijm chu seioont Di mierijs grangh ad ogni gran signoor E meretaas pal gran vuestri valoor Ch'ogn'un fazi di voo gran presi e coont, S'iò fos chel savi, chu fo vuarp a poont E fò di Grecie cusì gran scrittoor I vores solamentri faami honoor Di voo scrivijnt, chi sees l'honoor dal moont. Ma za ch'ul cijl hà tant slarcghiaat la maan Des soos gracijs chun voo, chu 'l vuestri noon È da se tas famoos in mont e in plaan.
E no sijnt degn, sì chi vores, nè boon A dij di voo lu miò gof stijl furlaan, Accetaat lu bon anim dal Blancoon Lu qual us faas un doon Di chel cal ha, savijnt chu'l bon volee Vaal doncghie un cuur zintil tant chu'l podee.
7. Sulla fabbrica dell'Escuriale,
Sonetto di Luigi figlio di Valterio Amalteo, di Pordenone, cancelliere e notajo in S. Daniele.
[Archiv. notar. di Udine.]
1594.
Cesar, chel grant Imperator roman, Quant che dal traditor ij fo portat L'onorat chiaf, di lagrimis lu plat, Bagnà par squindi miei lu cur di chian. Filip des falsis Spagnis dur tiran Une devote Glesie ha consacrat A Sent Laurinz, mostrant pure pietat Par podè squindi miei l'anim maran. La fabriche è ben dutte signoril; Ma fra lis maraveis mi parè In cheste sole havè intrigat iu pis: Vedei inzenoglat Filip humil In cheste glesie; mi parè vedè Un guarp in cil e l'anime in abis.
8. Travestimento
del I e di parte del II Canto dell'Orlando Furioso di Lodovico Ariosto;
d'anonimo Friulano della seconda metà del secolo XVI.
a. Canto primo.
[Da un ms. della Collez. Joppi]
1 Lis polzettis, gl'infanch, gl'amōrs, lis armis, Lis balfueriis, plasēs e i gran remōrs Chu fōr dal timp ch'havēr in cul lis tarmis E zīr cerchiant chu i es gratàs iù Mōrs, Currìnt daùr la còlure e 'l fat d'armis Dal lor Re, chu volè portà gl'honōrs Di vendichà lu cūl dal Re Troian Chu Carlo gli rompè sot Mont dal plan.
2 Iò vus dirai d'Orlant dut in un flāt Chel chu no fò mai det par litirùm, Ch'al vignì par amōr mat, insensāt E al havè simpri inzen di vendi un grum, Su chuiè chu m'ha tant imbertonāt E m'ha fat là lu miò cerviel in fum Mi dà pās e intellet almens un pōch Parcè chu iò soi chumò miez mat e grōch.
3 S'al vus plases a vò, Signù miò dolz, Figl di vuestr'ume, fale di cbest mont, D'udìmi un poch chumò ch'iò grappi e molz, Tal volte fās formadi, squette et ont, E s'iò no vus puarti robe e solz Contentàsi di dut anch vo, segont Chu fās ogn'hom zintil ch.... O pōch o trop..... un gli......
4 Vo sintarēs fra Duchis e Barons E vus farai vedè sì ch'in t’un spieli Lu bon Lizēr, chu fò dai vuestris vons E dai strabasavons iu zoch plui vieli, E i lor faz d'armis, vueris e custions Ch’iò vus dirai chì chì sì chu’l vognèli Pur chu lassās ogni vuestri pinsīr D'une bande siarāt in t’un carnīr.
5 Orlant chu fò plui di tre mēs inant In te so Busdilèche inamorāt E in Mangie e in Miarde, in Puarte vie in Levant Di bevi e di cechà havè lassāt Par zirassi in Ponent e zì leccant Une polzette, ha lu cūl imbrattāt Là chu so barbe havè di dutte Franze Ai monz, al plan gran ijnt in ordenanze.
6 Par fà a Marforiu e al Re Sgraffant murlon Dasi in tal cūl dai piz e pò zupà Par iessi stāt chussì lizēr minchion Di vignì chun tang Mōrs a ressaltà E menà iù Spadagnui a fà custion Par volè iù Franzōs aruvinà E cussì Orlant rivà dret in che norie Ma pintì lu fee sorte traditorie.
7 Che ij fò trafuìde la polzette; Chiale s'al fo merlot, lizēr di chiāf, Che ch'al s'havè chul spiot e la crosette Quistade in slingie di valent e brāf Gliè tiolèr tra gl'amīs fur de burette Senze savè s'al è todesch o sclāf. L'Imperadōr par distudà un gran fūch La fees robà e menà in un altri lūch.
8 Pōs dīs denant s'inzenerà un rumōr Tra 'l Cont Orlant e so cusìn Ribalt E chest vignìve duquant par amōr Di che chui fees sudà senze havè chialt. Carlu ch'havè chesch mazorenz pal flōr D'ogne gran malandrin, d'ogne ribalt, Parcè chu iè causave dut achest, A un Duche par sot man la diè ad imprest.
9 Prumitinle fra tanch a d'un brighent Chu fos plui sclet e bolp in che baruffe Di iessi chu la sable plui valent Schiampant in qualchi cise fūr de zuffe, Ma iù Christians no havēr lu so content Che lassār zì chiamèse e zì la schuffe E ’l Duche chui soldāz fo fat prisòn E zì chul cūl in sù lu so casòn.
10 A tal chu la polzette chu debève Jestri muìr dal plui valent soldāt Fuij sun un runzìn chu'l cūr ial deve Chu’l dam sore i Christians sarès allāt, E parcè ch’in che furie no savève Su ’l chiavāl zes par chiamp o ben par prāt, Zè, per sorte, in un bosch e in une strette Scontrà un soldāt chiaminant a staffette.
11 In dues lu zach, in chiāf la so celàde, La sgnaruèse de bande e 'l bruchulīr, E corrève plui prest vie par che strade Ch'l drap revost pastōr scholz in lizēr, E no fo mai polzette d’hom chu vade Par chēs cisis regnant senze braghīr Sì prest chu Busdilèche smuzà vie Tuest che vedè 'l soldāt vignint pe vie,
12 Al jare chest chel hom che cussì grant Fij di so pari stint in Mont dal plan Ch'al ij jare smuzāt lu so Sbaiart Un dì par male sorte fūr di man, Subìt ch’a la polzette diè un stravuart Al cognoscè, ben che jare lontan, Che musse chu'l tignive 'l dì e la gnot Vilupāt in te rēt sì ch'un merlot.
13 La polzette 'l chiaval volte in daūr E scomenze a zuccà vie par ches fraschis, Senze chialà s'al è chiarande o mūr Ma pe plui sclette ij puarte vie lis taschis Ch’al par propi chu’l diaul ij sē daūr, Si urte in chei baraz, bedechs e maschis E zì tant par che selve d'ogne bande Che rivà sore al fin d’un aghe grande.
14 Sun che rive si chiate Forecūl Plen di sudōr e dut impolverāt Ch'a une custion devant voltà lu cūl D'une gran sēt e une gran sum tirāt, Stiè une gran dade e stà plui ch’al no vūl Parcè ch'al jare chutant assedāt, In chel chu l'aghe chu la bochie al ionz Gli chiadé la celàdè iù in tal fonz.
15 Quand che podè plui prest vignì cridant Vignève Busdilèche sbirlufàde, A chel ciulà prest e zuppà in denant Forecūl e si fēs a mieze strade E cognoscè, tuest chu iè ij fò denant, Anchimò ch'iare smuarte e sgiatulàde E ben ch'un mēs e plui no havè nuvielle, Che iare ciart Busdilèche la bielle.
16 E par iestri zintil schortēs e brāf Inemorāt in iè tant chu Ribalt, Anchimò ch’al no havès celade in chiāf, Al trās la sable e fēs un zup in alt E tant chu s'al havès di taià un rāf O scussà un pitiniz chui dinch biel chialt, Al ven là chu Ribalt no ij volte 'l cūl Ma al la farà cun lui cimūt ch'al vūl.
17 Ai comenzār sì grande rimissine Se ben ogn'un di lōr è a pīt e strach Che havaressin taiāt chu la squarcine Une squette o polente ni chul zach E intant chu lōr si dan la discipline Di tai, di ponte, di man dret, di plach, Busdilèche al chiaval dà dai talons Che no havè ni stombli ni spirons.
18 Da pò che scombatēr di bant un piez lu doi soldāz par taiassi 'l coreian E chu nissun iu pare o pon di miez, Al fò prim lu paron di Mont al plan Chu dīs al Sarasin: stà salt e lez Chu no stijn chì e iè nus fui lontan; E chest al dīs dut par havè tant fūch In tal magon ch'al no chiatàve lūch.
19 Disè 'l Paian: o mat tu ch’hās pensāt Fà mal a mi e t’hās fat anch a tì, Che s'al è cause di chel vīs beāt Che nus ha fat scombàti tant a chì Mòstrimi un pōch ce chu vin vodegnāt Chu s'tu mi havēs ben discopāt chulì, Par chel tu no havarès la bielle fie Chu tant chu no stijn chì, iè schiampe vie.
20 No sares miei, vulintgli anch tu sì ben, Di corri intant e tuèligli la strade E ritignìle sun un fas di fen Devant chu plui da lunz currint e vade. Quant chu no purìn dì, iè chì, ten ten, No la dispidarìn po chu la spade, E se aulìn stà plui scombàti a chì Nus farà si no dam a ti et a mì.
21 A che peraule al no stiè a stuarzi 'l nās Lu Forecūl e 'l quel sì chu la griuve, Ma come dīs Ribalt, cussì ij plās Ch'al fò content che si fazès la triùve, E in tal volè voltà d’un altri lās Preià Ribalt ch'a pīt no si schiùve Ma a gli zuppà in groppe e zīr pes peschis De màmule che jarin anchimò freschis.
22 O gran bontāt di chei soldāz vedrans, Jarin nimīs, un Cristian, un Mōr, E sintìvin al chiaf, ai braz, es mans E alla schene pai boz un gran dolōr, E pūr par selvis, stradis, monz e plans Sin van senze suspiet, senze rumōr; In un stomblart o doi lu chiaval rive Là ch’une strade di dōs bandis zive.
23 E parcè ch’ai no san pensà di quāl Bande che vade o drette o man sedò, Parcè che si vedevin biel avuāl Di chà, di là lis peschis anchimò, Ei si pensār di zì par lor mens māl Un par cheste, un par che chiattansi o no, Forecūl cerchià assai pal bosch a stime, Ma al tornà là ch’al si partì di prime.
24 Al si chiatà anchimò là sun che roie Chu la celàde ij chïadè sul fonz E parcè ch'al no pò pasci la voie Di che chu gli fuì e 'l cūr lj ponz, No havint venti là rimpìn nì soie, Un gran ramàz iù d'un faiār al jonz, E lu dispede e va pal fonz cerchiant La celada in te l'aghe, ma di bant.
25 Pur chun che piartie lunge fine insomp Va talpassant sul fonz par ogni bande, Ma al no tire mai su ni fiār ni plomp Che jare l'aghe trop torgule e grande E tant ch'al sta in che còllure e ch’al romp Lu len di stizze, al viōt d’un altre bande Ijssint da l'aghe un hom in fine al flanch, Di bruschie cere, inculurīt e blanch.
26 Al jare armāt dai spiez in fine al cūl Chul celadon in man, dal lās la daghe E have propi chel chu Forecūl Cerchià une dade inant sul fonz de l'aghe, Lu quāl gli dīs: ahi lari, ahi mariūl, Ahi zugiò bausār, ahi spongie, ahi baghe, Parcè no vustu rindi 'l celadon Ch'al è miò par promesse e par reson?
27 Ravuàrdichi, Paian, chu tu mazzass Di Busdilèche 'l fradi ch'iò soi iò, E ch'al fò pat tra no chu tu iettass In aghe 'l celadon pōs dīs daspò, E su la sorte t’ha iunzūt al pass Chu tu fās no volint lu dèbit tò, No ti stà a stuarzi, e se vūs stuarzi 'l quel, Stuarzlu, chu t’hās mens fè no ch'un purciel.
28 S’tu vūs pur havè tal elm chu chest, Chiatichint un e chiàtel chun to onōr. Al puarte Orlant in chiāf un tal imprest, Un tal Ribalt, s'al no è anchimó miōr. Un fò d'Almont ma Orlant gl'al zuffà prest E un di Slambrìn lu qual non è piōr, Quiste un di chei e làssimi lu miò S'tu vūs iessi tignūt un hom da zò.
29 Al ijssì di che anime dal flum A Forecūl fuì duquant lu sanch E ij parève quasi sì chu in sum Di vedè l'orch, la striie e 'l zuppe sanch: Ma tuest chu la paure zè vie in fum E ch'al si ravuardà dal dut biel planch, E chugnussint d’havè manchiāt di fè Gran dolōr e dispiet daspò al havè.
30 No pudīnsi impensà scluse sì prest, Ch’al vedè ben d’havè lu tuart in sume, Senze rispuindi al si tuelè vie tuest, Ma al zurà ben pe pote di so ume Ch'al no volè par solz ni par imprest, S’al podè ben cumprāl chun une plume, Si no chel elm ch’Orlant tolè ad Almont Scombatint za chun lui in cime un mont.
31 E mantignì plui d’hom chest zurament Ch'al no fazè chel ch'al zurà denant E si partì da chi tant mal content Ch'al si zì un timp dulint e lamentant E no gli cessà mai chel gran torment Fin ch'al no si zuffà chul cont Orlant. A Ribalt chu voltà d'un altre bande Intravignì une sorte un pooch plui grande.
32 Ch'al li vignì devant lu so Sbaiart Ma no 'l lassà montà mai su 'l spināl Ch'al lu spietave e pò corrè vie fuart E si postàve sun qualchi rivāl; Spiette, disè Ribalt, ch'iò soi miez muart E senze te iò patis di gran mal, E lui no scolte e fui e svuinchie e rippe, Ma zin daūr Busdilèche chu lippe.
33 E fui par selvis scuris di faiārs Là chu no bette si no 'l lōf e l'ōrs, Chu'l sbrundulà dai ròui e dai aunārs Gli fēs fallì fuint la strade e 'l cōrs, S'al si mōf iu baràz o iu noiārs O che sintè currint lisiarte o sbōrs O s’une sole fraschie e sint si mōf, Gli pār di iessi zonte in bocchie al lōf.
34 Cussì chu 'l zuchulut o chu ’l agnel Quant ch'al si ten pal luvri e si cunfuarte Chul lōf s’inbatt e ch’al si viōt lu biel, Al gaffe l'ume ch'al la slambre e squarte Nette di chà e di là a schiavazze quel Là chu 'l timōr e la rivesse 'l puarte E 'n ogni sterp, ogni bradasch che tocchie Li pār chu 'l mazariūl la crusti in bocchie.
35 Chel dì, che gnot, o ’l dì daspò sin là Malabïant senze savè in ce bande Tant ch'in t’une lonbrène e si chiattà D'un vintulin chu'l fresch al cūr gli mande E zive aghe currint aventi là Che tignìve la jarbe freschie e grande E corrève pai claps sì dolcementri Che fazè sèn di slavazzassi dentri.
36 Chì chì parìnt a iè che foss lontane Cent e milante mijs di Ribalt, S’inpensà di polsà sun che tarbane, Stracche di stà a chiaval e dal gran chialt; Zuppe di sielle sun che mazorane Ch'al no fò mai vidūt lu plui biel salt, E 'l chiaval zì a passon par sore 'l flum Che jare venti là la jarbe in grum.
37 E da ij dongie ai jare un sterp flurīt Di zuansalmin e pulizut salvàdi E lì zive sbatint lu riu da pīt Sì ch'aghe chu dal tiet in tiare chiadi, E si pon iù, fās in ta che iarbe un nīt, Cussì foss stāt a covàlu ij miò fradi Che jare tal lonbrène in ta che..... Ch’al no nus havarès chiatāt lu scrinz.
38 La jarbe jare custì freschie e dolze Che clamàve a ijtassi iù in tal miez E pār che vueie a pont ch'un si stravolze E clupi, 'l voli siari e duarmi un piez E in chel ch'in sum ij pār ch'algun la molze, Sint un remōr denant di se un chiavez, Cit cit e ieve in pīs e sore l’aghe Viōt un hom a chiaval chu la so daghe.
39 S’al è amì o nimì e nol conoss, Ma stiè a pensà sore di se e alfin No pudintlu conossi chui ch’al foss, No zà che ves dolōr di chel mischin; Lu povar hom ch’altri māl ha chu toss Dismontà par polsà iù dal runzin E si mettè a pensà iù chul chiāf flap Ch’al parè propi un hom stampāt di clap.
40 Lacrimōs ’n ore e plui, chul quel in stuart Al stiè lu povar hom disconsolāt, Pò al scomenzà a vaij e cridà fuart E lamentassi sì ch’un amalāt Ch’al havarès amòt un lèn, un muart E indulcīt un ors invelegnāt, Suspirant al vaìve tal ch'un flum Gli parè ij voij e spièz di fūch e fum.
41 Pinsīr pal qual no stoi mai plui alègri E sēs cause dal mal chu mi cunsume Ce vuèio fà ch'iò soi stāt masse pegri Ch'un altri inant di me la citte sbrume; D'un sol chialart dal miò mal mi rintègri Chu i altris han tochiāt la barbe a l'ume, Ma se no hai tochiāt ni fì ni flōr Par iè no vuei murì zà di dolōr.
42 La zovin bielle è propri sì chul lat Chaglāt ad un, chu infinte ch'al è fresch Ogni vieli pastōr, ogni infanzat Si freie vulintīr par dongie 'l desch, Ogni buffon si iette, ogni gran mat Pur zuppant e si fās dot e manesch, Ogn'un ij traij de sedon e dal sgrif In fine ’l mulinār s'emple lu schif.
43 Ma tuest ch'al è vignūt smamīt e lai E ch’al no n'ha savōr plui di chaglade, Ogn’un si stroppe ’l nās, ogn’un lu trai Par disietāt in cort od in te strade, Par chest no diebis bielle zovin mai Lassà chu ’l timp senze giòldel sin vade, Chu quant ch'un no ha plui amōr ni sūch, Un stà su la cinìse a stizzà 'l fūch.
44 Sē vil agl'altris e di chel ben vulùde Chu gli dè lu confet e 'l smarze pan, Ah sorte traditorie, ah sorte crude! E trònfin gl'altris e iò mūr di fan, Debbio dismenteiàmi se s'inglùde Di me che l'hai in cūr sere e doman, Ah no, ch'iò vuei plui tuest tirà lu pīt Che vivi senze amà 'l so vīs pulīt.
45 S'algun volès cognossi 'l cavalīr Chu si bruntùle e vai e cride tant, Iò dirai, ch'al è un hom di và t’al cīr, Chel sbirlufāt d'amōr Re Scarpizant, Iò dirai chu 'l so māl e ’l so pinsīr E 'l so lament ven par amōr duquant E pur è un mazorent di cheste chijce Chu no 'l lasse russà là chu ij pice.
46 Là chu'l sorèli la sere si squint, Jare vignūt par fin di là ch'al ieve, Ch'in Indie uldì par vēr e ciart disint Chu la polzette fin in Spagne zeve E pò al savè in France ch'ad un altre ijnt A salvament l'Imperador la dieve Azò che fos massarie dal plui bon Ch'havès mazāt plui Mōrs in che custion.
47 Al jare stāt in chiamp e havè vualmàde La face chu'l Re Carlu havè 'l dì inant, E cerchià Busdilèche dilicàde, Ma 'l domandà e cerchià fò dut di bant, Cheste adonchia è la gnove dispietàde Chu 'l fās zì su e iù e vaij tant E fās tant brontolà che so furtune Chu par pietāt si poste in cīl la lune.
48 Intant chu'l povar hom vaij e si dūl Chui voij d'aghe plens sì ch'une spongie E trai suspīrs pe bocchie e fūr pal cūl Ch'al no 'l crōt ben chui chu no jare dongie, La so furtune benedette vūl Chu iè uldì duquant par iestri dongie, Ch'in tant chu'l mont biel dret sarà in so iestri Al no havares hibūt lu plui biel diestri.
49 E stiè a scoltà la bielle Busdilèche Lu brontolà par fine un pēl duquant Di chel chu mūr e chu 'l cerviel si sbeche Par amōr so lu dì e la gnot di bant. E dīs tra se in chel sterp, mai zuppe e leche Chu tu no havàrās mai di me tant Chu sē chierebaldan o fros segont Che chu no stime un pēl duquant lu mont.
50 Pur lu chiatassi sole in che lombrène
Li fēs pensà di tuelil par compagn, Chu chel chu pò tignì 'l chiaval pe brene Al è mat a lassāl dà di calcagn, Se lu lasse voltà cumò la schene E no lu met mai plui in tal argagn, Che havè provāt custui ben tās inant Par un bon mazorent e un bon infant.
51 Ma e no si impense di sfianchiai il māl Ch'al ha patīt par iè di trente bandis, Nè di lassà ch'al i alci lu grimāl Intant ch'al schiasse un pōch lis sōs mudandis, Che pense di prometti e pò gabāl Fin che iessi des sōs fortunis grandis Par fin che torne in chiase so siùre E pò gli chiacce in tal cūl une cure.
52 E ieve su biel planch di chel stirpùz Che havè stāt sence dì ni ceu ni beu E chun biel garp vignì denant planchùz E d'in tal jonzi a dīs ah Deu, ah Deu! Dio ti mantìgne in pās, lu miò fradùz E vuei preià Missēr Dominideu Chu no ti lassi credi ch’iò sē tāl Chu in chest lūch et in chel iò faci māl.
53 E no corrè mai cusì prest la mari Inquintre 'l fij chu vigne da lontan Che lu vaij sì ch’un pichiāt par lari E chel vedè tornāt da ben e san, E no havè tante legrezze 'l pari Quant ch'a la fie 'l nuviz romp la foran Ni bolp o l'ors quant ch'in te mīl al leche Sì chu havè Scarpizant di Busdilèche.
54 Plen d’amōr, di content e di dolcezze E zuppe inant la so chiare sperance Tant chu ’l chiaval smuzzà fūr di chiavezze Parcè chu iè 'l strenzè par mis la pance; In chel content e d’in che gran legrezze Jè subit s'impensà di lassà France, Tornà al so paīs finte in Levant Daspò che lì ha chiatāt Re Scarpizant.
55 E gli rendè lu cont pulīt e biel Dal dì chu iè l'abandonà in Levant E cè ch'al fēs chel timp fine un chiavel Cul Re di Scalinbrane e dīs duquant, Chu di muart e di māl e di riviel La vè vuardàde spes lu Cont Orlant E che jare cusì virghine in sume Chu chel dì stes chu la pissà so ume.
56 E podè iestri 'l vēr, ma l'è gran dùbit A d'un ch’hebbi cerviel e sāl in zucchie, Ma al lu credè lu bon compagn di sùbit Parcè ch’al no si dà sì prest in bruchie, Chel chu l'hom viōt, amōr gli pon in dùbit E s’al no viōt al crōt ogni furdruchie, Baste, ch'al lu credè sì chu si crōt L’hom ch'è privāt chu no pense e no viōt.
57 S’al savè māl lu bon soldāt d’Anglant Tuèlisi 'l ben chu fui sì ch’un tarlup, Al sarà par so dan, chu da chì inant Al no porà mai fà cusì biel zup, Cusì disè tra se Re Scarpizant, Ma iò no soi si gof e sì marlup Chiò lassi ’l ben che m'è vignūt par man E ch'iò mi stie a gratà po la foran.
58 Iò queiarài la rose inculurìde Che se stà trop e ven smaride e flappe Ch'iò sai ben ch’a une fèmine di uide No si dà miei ch’un bon mani di sappe, Anchmò che trai di pīs, anchmò che cride E che barbòte e qualchi volte e frappe, Iò no vuei sta par trai di pīs o spalle Ch'iò no meti 'l chiaval un pōch in stalle.
59 Cusì s'impense intant ch'al met in ordin La lance par fà almens doi o tre cors E chu dui doi a pōch a pōch s'accordin Par zì iù inquintre sì chul giat o l'ors, Al sint un gran frachas, un gran disordin Chu gli fēs rompi ogni so biel discors, Zuppe a chiaval e met celàde e vuant Zaffe lu spiòt e pò si fās inant .
61 Cho ch'al è dongie, al lu clame a bataie Ch'al credè di ietāl chul cūl in sù, L’altri chu no lu stime anch lui 'ne paie Ven par falu chiadè chul chiāf in iù; Dīs Scarpizant: purciel nudrīt in faie, Ce astu di vignì chenti là tù? E sence plui plaidà vignīr currint A chiāf a chiāf inquintre sì chu 'l vint.
62 E no van iu moltons o i būs a dassi Sì grant urton chui quars in tes mascellis Sì chi vignīr iu soldāz ad urtassi Et ei rompēr dui doi lis sōs rudellis: Pal gran rumōr scomenzār a schiasassi Lu mont, lu cīl, lu sorèli e lis stellis E s'ei no havevin ben armāt lu vintri Ei si dispantezavin sastu cintri.
63 E i lōr chiavai no corrèrin in stuart Ma s'urtàrin par mis sì chu i chiastrons, Ma chel di Scarpizant chiadè iù muart E no zovà a tochiàlu chui spirons, Chel altri diè su in pīs prest e gaiart Ch’al si sintì pochaat chui zingiglions E chel di Scarpizant restà iù in tiare Del so paron aduès segont ch'al jare.
64 Lu soldāt chu stiè dret sì chu pilot, Chu vedè l'altri a bas sì ch’un purciel No torne a fà custion un altri bot Ch’al gli parè ch'al have trop di chel E scomenzà a zì pe selve di trot E a corri ch’al parè un svolant ucel; Devant chu'l Zugiò ievi, di volop Al zì currint plui d’une mie e d'un strop.
65 Cusì chu 'l vuarzenār e chu 'l beolc Daspò passāt lu gran rumōr si drezze Di là chu l'ha iettāt in tiarre 'l folch Dongie iù būs muarz, smarīt sì ch'une piezze E ch'al viōt la cumièrie vuaste e 'l solch E schiavazzāt lu pin su la chiavezze, Cusì parè a cului quant ch’al ievà Chu'l so inimì aventi al no chiatà.
66 Suspìre e zem, no ch'al s'hebbi ni vues, Ni zenòli, ni pīt, ni stuart ni vuast, Ma al vignì blanch di stizze sì ch'un zes Ch'al chiadè iù sì prest in chel contrast E plui chu iè ij tirà 'l chiavàl di dues Al povar hom anch ch'al haves bon tast, Ma al stiè simpri ben senze favelà Se no gli scomenzàve iè a plaidà.
67 E disè, deh Signù, dàisi mo pās Ch'al no è vuestri fal che sēs chiadūt, Ma dal chiaval chu sdurumà in lās Par no havè polsāt, ni pan prindūt, E no vade par chest stuarzìnt lu nās, Sē chui ch'al vūl, parcè ch'al ha pirdūt Par dret e par reson, ch’al è lui stāt Lu prim chu di scombatti al ha lassāt.
68 Intant chu iè consòle 'l Sarasìn Eccuti un armentār chun un carnīr Chu vignive quarnant su'n un runcin Ch’havē ciere d’havè bielle muīr E cho ch'al fò iunzūt lì da visin Al domandà s'al iare un cavalīr Currūt aventi là vistūt di grīs, Armāt duquant di fiār dal chiāf ai pīs.
69 Dīs Scarpizant, cusì no fòssal stāt Ch'al m'ha battūt chumò iù dal chiaval Ma azzò ch'iò sepi chu ch'ha vuadagnāt Chui esal, di ce ville e di ce val: Dīs l'armentār: fraduz e t’ha iettāt Une polzette in tiarre iù cul spināl E iè par ciart stade une zovin bielle Chu t’ha parāt in tiarre iù de sielle.
70 E iè gaiarde ma plui bielle trop E no ti vuei tasè lu so biel nom, Jè Sbravant chu ti dè sì mal intop Chu t’ha tuelèt l'honōr e 'l credit d’hom, E si chiazà pò a corri di volop E 'l lassà revoiant cusi ch'un pom Ch'al no sa par vergonze ce ch'al fās Ma al sta sì ch'al haves taiät lu nās.
71 E stiè un pōch a pensà sun che baruffe E quant ch'al ha impensāt al chiate e viōt Ch’une chu file e chūs e puarte schuffe Ha abatūt un chu dovre zach e spiot, Monte a chiaval e stuarz lu nās e sbuffe Ma al tasè pò pal miei segont ch'al crōt Di tioli Busdilèche e pense e zure Di fà pur alch sul fen o in qualchi bure.
72 E no zerin dōs mijs par che strade Ch’uldirin un remōr dut venti intorn, Ch'al pār chu 'l mont duquant in frèulis vade, Ch’al trìmuli e ch’al chiade 'l cīl dal forn: Pò al diè fūr un chiaval ch’havè quinzade La sielle d'aur e ce ch’al ha d’intorn E salte ogni plantum, ogni fossāl E romp iù in ce ch'al urte dut avuāl.
73 Su chei bedechs e l’imbrunì de sere, Dīs la zovin, iu voij no m'acèie, Chel è Sbaiart, ch'iò 'l conos a la cere, Ch'in te code, in tai pīs al lu semèie; Al è ciart lui chu ven a la frontère Ch’al sa cumò chu'l tò al si scortèie, Ch'al nus ven a iudà, ch’al sa chu chest Chun doi no pores zì ni planch ni prest.
74 Smonte 'l soldāt e ven senze dì nuie Par dongie e crōt di dà di man sul smuars E lui gli volte 'l cūl no ch'al gli fùie Ch'al rippe sì chu 'l diaul ma rippe schiars. Scarpizant smuzze e schive la chalzùie De more par no metti ’l ciart in fuars Ch'al ha'l chiaval tante fuarce in tai calz Ch’al romparès une puarte di sbalz.
75 Po al ven plasèul quintre la bielle puppe E gli fās chiarizutis sì ch’un chian Ch'intorn lu so paron s'alegre e zuppe Par iessi stāt pirdūt trop di lontan, Ch'al sa chu iè in Levant in vieste, in zuppe Lu strigijave e'l passève di so man Quant ch'a Ribalt tant ben e volè Ch'al contrār a chumò nol pò vedè.
76 Jè ij pon su la brene la man zampe E chun che altre va palpant la pance E lui ch'have cerviel lasse la vuampe Palpassi e 'l chiāf e dut ce chu ij avance; Intant za ch'al no scalce e ch'al no schiampe Lu Sarasin su la schene si slance, Busdilèche chu jare in groppe e ponte Lis mans sul cūl e d'in te sielle monte.
77 Po volte i voij e chialle e viōt ch'al ven Sglinghignant dut di fiār un gran soldāt Ch'al gli mettè un dolōr a dues e un sden Che 'l conossè tuest che l'havè vualmāt Ch'al è Ribalt chel chu gli vūl tant ben E iè lu fui ch’al pār ch'al sē morbāt, Za fò chu iè lu amà plui chu so pari E lui l'odià, cumò al è 'l contrari.
78 E chest vignive duquant par dōs aghis Di rissurture che ha cutāl virtūt Chu su tu befs d'une di lōr tu incaghis A chel chu puarte l'arch e svole nūt; Bivint da l'altre fra mīl spioz o daghis Tu zirès par amōr in aghe, in brūt; Ribalt ha biūt d'une, amor l'inflame, E iè da l'altre e fui lui chu la clame.
79 Cheste aghe è intoseiade di raschōs, Che fās rompi ai madōrs la massarie; Intorgulà e polzette 'l vīs zoiōs Tuest che vedè Ribalt vignint pe vie E prèie Scarpizant chui braz in crōs Chu par so zintilece e scurtisie Ch’al no spieti Ribalt plui dongie nùie E chun iè a plui podè prest al si fùie.
80 Dīs Scarpizant a Busdilèche, adonchie, Vo m'havès par un zus e un hom di stram Ch'iò no sē bon chul spiot e chu la ronchie Di fale chun custui e falu gram? No sòio iò, no è cheste la conchie Chu stiè plui salde no ch'al fūch lu ram E tanch pilòz ch'iò stiei quintre un trop E i fēs fuì di trot e di volop.
81 Iè no rispuint, nè sà ce che si face Ch'al è vignūt Ribalt trop indenant E sint vuemai ch'al brave e ch’al manace Ch'al cognossè ’l chiaval e Scarpizant, E cognossè la sò màmule in face Chu'l fās brusà e cunsumàlu tant. Chel chu vūs fās dapò pan prendi biel Vūs chiantarà duquant fine un chiavel.
b. Canto secondo.
[Da copia antica nella Collez. Pirona, vol. Poesie friul., ora nella Bibl. Civ. di Udine.]
1 Deh fals Amōr ti puessi dà saette Daspò che tu ai madoors dās si no imbast! Dontri ven, brisighel, ch'al ti dilette Di vedè fra doi cūrs līt e contrast? Tu fās ch'iò si vuei ben a une polzette Iè ha 'l cūr quintre di me dut frēt e vuast E s'une mi vūl ben e mi bulpine, Tu fās, ch'iò vueli māl a che meschine. 2 Busdilèche tu fās plasè a Ribalt E iè no 'l pò vedè ne mens sintì; Za fò, zude a sares cun lui al salt, Lui simpri la volè smuzà e fuì; Bisugne batti 'l fiār quant ch'al è chialt, Mamui miē chiārs, s’un no si vūl pintì; Chumò 'l povar Ribalt fuart si lamente Ch'al lu fui sì chu'l diaul dal aghe sente.
3 Ribalt al Turch dut ravoiant cridà: Discent dal miò chiavāl chu t’hās robāt. Chu 'l miò mi sē chiolet al no mi va, Ma il fās a cui chu 'l vūl costà salāt E vuei ste Dumle inant cha zin di cha. Che fares a lassate un gran pechiāt, Chu sì bielle Domblan, chiavāl sì bon A no stan ben in man d'un tal ladron.
4 Tu 'l minz pe gole ch'hebbi mai robāt Dīs lu zugiò sbuffant sì tās chu lui, Ben tu mo chest mo chel hās sassināt Par mīl t'al provarai, ch’iò sai par cui: Ma chumò 'l vederìn chu 'l fiār sfodrāt Cui la Dumle e 'l chiavàl merite plui; Anchgmò chu 'l bataià fra no par iè Sē nuie al presi grant chu vāl cuschiè.
5 Sì chu doi chians izās d'alcun de int Chu son chiatīs par fuarze e mal nudrīz Si van l'un quintre l'altri i dincgh rinzint Chui voi plens di fūch duchg sburlufīz, Chui sgrifs, chui dinchg stizās si van murdint Chui spinai sì chu riz duchg spiluchīz: Cusì al romōr des spadis e al davoi Si larin a chiatà i soldāz duch doi.
6 Un è a chiavàl e l'altri a pīt, ce sa Su 'l Turch plui dal christian ha miōr pat, Fruzon in chest al miò stimà al non ha, Ch'al pò mens d'un pastōr, d'un infauzat, Parcè chu chest chiavàl di nature ha Chu zì quintre 'l paròn no vūl un trat Chun mans non è bastant nè chul spiron Falu movi da ì pur un fruzon.
7 Al si cesse s'al vūl ch'inant al vadi E s'alu vūl tignì vūl volopà, Sul pettorāl si pon lu chiāf sforadi E pò si met chui pīs fuart a rippà; Al fin al s'indaviōt cha no i cadi A stà sun chel chiavàl a mateià, Su l'arzòn di davant al pon la man E s'alze e zuppe in pīs sì ch'un pavan.
8 Scarpizant distrigāt chul salt ch’al fēs Di chel chiavàl raibōs e dut alegri, Si tachin a custion parcè ch’offēs Chusì si sint lu Turch chu chel ch'è segri; Van su, mo iù li sablis di grant pēs Chu 'l mai dal battefiār ere plui pegri Quant cha l' ha l'aghe grande e tire 'l fiār Par fà palis, sapons, flibis di chiār.
9 Mandrez fals e riviers si dan par dut Mostrant chu 'l zūch de sgrime il san duquant Mo iu vedēs su rez, mo iù crufuiut Platànsi sot la targhe, mo chucant .............................. ..............................
E cusì la chu 'l pīt un ha ibūt L’altri sclet e manesch ha 'l so pugnūt.
10 Ribalt si tache sot a mieze spade E mene al Re Circhlās fūr di misure Lui ite sot la targhe ch’è invuessade Chu lis lamis d’arzal di fuart misture; La sable la sclapà e pe gran dade Si scudùle il plantum e la planure E l'arzal el vues dut va sì ch'un zucar E 'l braz duquant lassà immatīt al lutar.
11 Di fat si tulminà dut la Dumlutte Chu vedè 'l colp iù sdurumant sì porch, Giambà 'l biel mostazut e vignì brutte Sigont chu fās di gnot un chu viōt l’orch; Disè, s'iò stoi a chì une dadutte, Ribalt mi gaffe e mi pon iù in tun sorch, Ma inant chu chest gaiof mi tochi mai Iò mi darai lu tuessi e 'l rassachai.
12 Zire 'l chiavàl e in tun buschut si fichie, Si chiaze par un troi stret e intrigāt E si poschiale e di dolōr s'appichie Parint d'havè Ribalt ai flanchs chiazāt; Pōch a lunch lu chiaval chui spirons trichie Che 'n tun Rimit tās vieli s'ha incontrāt, Ch'ha chianude la barbe e lungie un braz E pār un Sent Jeroni in tal mostaz.
13 Al vignive bel planch sun un mussut Flèvar dal viglitum e dal zunà E mostrave di iessi e ciere dut Quintre chest mont e no volès pechià; Ma di fat ch'al vualmà 'l biel mostazut De zovin chul 'l ven rette ad incontrà, Anchgmò ch’al fos tās trist in apparenzie I comenzà a tirà la cunscienzie.
14 La zovin dīs a Deu tal prim rivà E domande la strade di zì a un puart Che fūr di chel franzum si vūl ievà Par no sentì Ribalt ne vīf ne muart. Lu Frari chu saveve scunzurà No rafine di dai gran cunfuart, Di giavàle d'impaz simpri bradaschie E pon la man dal lās a une sò taschie.
15 Buratà fūr un biel codēr chu fès Meracul grant ch’al nol sei ì dut plen Ch'al zupà ì un Spirt ch'ognun dirès Ch'al fos stāt un galup d'un hom da ben; Lu Frari chel ch'al vūl dut i comès E 'l Spirt ch'ha lu magon di vizis plen Va ret là dai soldāz ch'in tal bosch son E 'n miez di lor chun un biel garp si pon.
16 E dīs, vus prei ch'un di vo doi mi die, Finide la custion chu fra vo tove, Ce vi mereterà la gran fadie Su 'l cont Orlant va senze havè une brie E senze pur havè bude une sove E volte di Parīs chun che polzette Chu vus ha puesch in custïon sì strette .
18 A chel mes si strimis duch iu soldāz E si chiàlin l'un l'altri e no si movin, Disinsi suarbonaz chu no sin stāz A lasàsi robà di Orlant la zovin: Ribalt vualme Sbaiart chui vee spietāz E i và inquintre chun suspirs chu sbrovin Zurant e dinsi al diaul s'al zons Orlant Di giavai il polmon cul cūr duquant.
* ↑ Il Belloni fu a'suoi tempi famosissimo notajo e uomo assai dotto. Morì in patria nel giugno del 1554. II Cortona, del cui pennello nulla più ci rimane, morì in Udine nel 1559.
* ↑ Questi era governatore dell’abazia di Rosazzo, tenuta in commenda, dopo il 1565, dal card. Alessandro Farnese. I nomi che seguono sono di frati di quel monastero.
* ↑ Deutschland, Germania.
* ↑ S'era trovato nella Cargna un Ercole di rame, con la clava in una mano e i pomi esperidi nell’altra, e si donava al Patriarca di Aquileja, Giov. Grimani, col presente sonetto, che ha molte allusioni alle fatiche di Ercole ed alle persecuzioni del cardinale da Mula, delle quali il Patriarca era riuscito vittorioso nel Concilio di Trento (1564).
* ↑ Colle presso S. Daniele.
* ↑ Nomi delle fazioni udinesi.
* ↑ Giacomo Maracco vicario generale del Patriarca d’Aquileja, 1560.
* ↑ Filippo II.
* ↑ Deve il nostro anonimo essere stato persona colta e di spirito, e molto probabilmente udinese, o per nascita o per dimora. Tutti i caratteri del codicetto, in cui si contiene il travestimento del primo Canto, lo fanno ascrivere al declinare del secolo decimosesto, e lo stile e l'ortografia vengono in appoggio a questa opinione. Abondano in questi versi voci e modi mancanti nel Vocabolario del Pirona. È poi estranea al codice la distinzione della vocale lunga o addoppiata (ō ecc.), che la stampa qui introduce.
* ↑ Lacerazione del ms.
* ↑ Manca la LX ottava.
* ↑ Manca la XVII ottava.